True OpenGL Zooming - CodeProject 10,883,617 members (79,775 online)
eey56@yahoo.com Last Visit: 31-Dec-99 18:00 Last Update: 22-Sep-14 12:28Refresh1 » U Woord is my hele lewe
U Woord is my hele lewe
Om U wil te doen, my God, is my een begeerte, U woord is my hele lewe. Psalm 40:9
Ons as kinders van God moet Sy woord bestudeer dag en nag. As ek en my beste vriende nooit met mekaar praat nie, mekaar min sien en nie tyd met mekaar deurbring nie, gaan ons nie weet wat in mekaar se lewens aangaan nie. Daarom moet ons ook tyd met God deurbring. Ons moet luister wat Sy planne vir ons lewe is en wat in Sy woord staan. As ons nie tyd met God deurbring nie, kan ons nie Sy stem hoor nie.
’n 2 -Minute oordenking is nie altyd genoeg nie. ‘n Mens kan mos nie met ’n kwart petroltenk Namibië toe ry nie. Ons moet propvol van God se woord wees, sodat ons deur die tawwe tye kan kom en die curveballs wat die lewe ons gooi, kan dodge. Daar is geen foute in God se woord nie en al die antwoorde vir al ons vrae lê daarin. Om tyd saam ons Vader deur te bring, is so nodig en recharge ons sodat ons die lewe voluit kan leef – net soos Hy wil hê ons moet.
My ma het altyd vir ons 3 kinders gebid vir ’n begeerte soos David s’n. Om U wil te doen, my God, is my een begeerte, U woord is my hele lewe. Psalm 40:9
U Woord is my hele lewe!
Uitdaging: Maak elke dag tyd vir God. Hy moet een van jou beste vriende wees met wie jy wil tyd deurbring om Hom beter te leer ken. Vat ’n tydjie tussen jou studies, voor jy gaan slaap of staan sommer ’n bietjie vroeër op. Los vir ’n slaggie jou selfoon en die Instagram en maak jou Bybel oop. God wag in afwagting vir ‘n tydjie saam met jou. Sy arms staan wawyd oop. Vir jou.
Gebed: Here, ek kom vanoggend na U toe en ek bid dat ek ook ‘n begeerte soos Dawid s’n kan hê. Ek vra dat U my sal help om my tyd goed te bestuur en om tyd te maak vir die belangrike dinge in die lewe – soos om tyd met U deur te bring. Amen